দেবিদ্বার উপজেলা

দেবিদ্বার বাংলাদেশের কুমিল্লা জেলার অন্তর্গত একটি উপজেলা। দেবিদ্বার গোমতী নদী তীরে অবস্থিত কুমিল্লা জেলার অন্তর্ভুক্ত একটি নগরী। দেবিদ্বার পৌর শহরের আয়তন ৪.৩২ বর্গ কিলোমিটার এবং দেবিদ্বার শহর হলো একটি বিস্তৃত শহর। দেবিদ্বার শহরটি কুমিল্লা বিভাগের একটি প্রস্তাবিত জেলা। কুমিল্লা-সিলেট মহাসড়কের পাশেই অবস্থিত শহরটি। এ ইউনিয়নের আয়তন ২৩৯.১৪ বর্গ কিলোমিটার। জেলা সদর হতে এ ইউনিয়নের দূরত্ব ২৯ কিঃমিঃ। দেবিদ্বার উপজেলার উত্তরে মুরাদনগর উপজেলা, দক্ষিণে চান্দিনা উপজেলা, পূর্বে বুড়িচং উপজেলা ও ব্রাহ্মণপাড়া উপজেলা, পশ্চিমে মুরাদনগর উপজেলা। দেবিদ্বারে অন্তর্ভুক্ত বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দেবিদ্বার থানার আওতাধীন। পৌরসভা: দেবিদ্বার ইউনিয়নসমূহ: ১নং বড়শালঘর ২নং ইউসুফপুর ৩নং রসুলপুর ৪নং সুবিল ৫নং দেবিদ্বার (দেবিদ্বার পৌরসভা প্রতিষ্ঠার ফলে ইউনিয়ন পরিষদ কার্যক্রম বর্তমানে বিলুপ্ত) ৬নং ফতেহাবাদ ৭নং এলাহাবাদ ৮নং জাফরগঞ্জ ৯নং গুনাইঘর উত্তর ১০নং গুনাইঘর দক্ষিণ ১১নং রাজামেহার ১২নং ভানী ১৩নং ধামতী ১৪নং সুলতানপুর ১৫নং বরকামতা ১৬নং মোহনপুর কুমিল্লা জেলার দেবিদ্বার উপজেলা ১৩টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। প্রতিষ্ঠিত বছরের ৩ মাস পর ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে দেবিদ্বার থানার কার্যক্রম চালু হয়। এ উপজেলার নামকরণ নিয়ে তিনটি ভিন্ন মত প্রচলিত আছে। সপ্তদশ শতাব্দীর শেষ ভাগে অবিভক্ত দিনাজপুর জেলার ভাটটুরিয়ার দেবীকোটের রাজ পরিবারের ভ্রাতৃকলহে বানরাজা এ অঞ্চলে এসে স্থায়ীভাবে বসবাস শুরু করেন। বানরাজা ‘দেবীকোট’ থেকে আসায় দেবীকোটের নামানুসারে কালক্রমে দেবীকোট থেকে আজকের দেবিদ্বারের নামকরণ করা হয়েছে। এক্ষেত্রে ভিন্ন কথাও রয়েছে অষ্টাদশ শতাব্দীর প্রথমভাগে ব্রিটিশ শাসনামলে ব্রিটিশ ক্যাপ্টেন জন ডেভিড ত্রীপুরার চিতনা নামক স্থান থেকে একটি নৌবহর নিয়ে গোমতী নদী পথে ঢাকা যাওয়ার সময় বর্তমান দেবিদ্বারের ভিংলাবাড়ি নামক স্থানে বানরাজার সৈন্যদের সাথে ক্যাপ্টেন ডেভিড তার সৈন্যদের নিয়ে যুদ্ধে জড়িয়ে পড়েন। এ সময় এ যুদ্ধের নাম ডেভিড ওয়ার (ডেভিড যুদ্ধ) নামে পরিচিতি লাভ করে। পরবর্তীতে ওই নামানুসারে ডেভিড ওয়ার থেকে আজকের দেবিদ্বার নামে পরিচিতি লাভ করে। ৩য় মতাদর্শীদের মতে যতদূর জানা যায় এ উপজেলা সদরে বহু দেব-দেবীর পূজা অর্চনা হতো। ফলশ্রম্নতিতে এ উপজেলার নামকরণ হয় দেবিদ্বার। ২০২২ সালের বাংলাদেশের জনশুমারি ও গৃহগণনা অনুসারে এ ইউনিয়নের মোট জনসংখ্যা ৪৭১৯১৭ জন। পুরুষ ২১৮৬৭১ জন ও মহিলা ২৫৩২৪৬ জন। এ ইউনিয়নের শিক্ষার হার: ৬৫%। প্রাথমিক বিদ্যালয়: ১৫০টি সরকারী প্রাথমিক বিদ্যালয়: ১২০টি বে-সরকারী প্রাথমিক বিদ্যালয়: ৩৮টি মাদ্রাসা: ৮০টি কলেজ: ১১টি এই এলাকার অর্থনীতির প্রধান খাত হচ্ছে প্রবাসীদের পাঠানো রেমিটেন্স। এই এলাকার প্রায় প্রতি ঘর থেকে ২/৩ জন করে প্রবাসে আছে। কৃষি ও মৎস্য অন্যতম খাত। প্রভাতী ফিসারিজ বড়শালঘড়, দেবিদ্বার মৎস্য খামার সহ আরও অনেক মৎস্য খামার বিদ্যমান। কেবল বড়শালঘর ১ নম্বর বাস স্টেশন সংচাইল প্রভাতী ফিশারিজ লিমিটেড (সংচাইল) থেকে প্রতিদিন ৪০ টন মাছ সিলেট, চট্টগ্রাম ও ঢাকায় পাঠানো হয়। মফিজ উদ্দিন আহমদ →সাবেক স্পিকার অধ্যাপক মোজাফফর আহমেদ →প্রতিষ্ঠাতা সভাপতি, ন্যাপ। মুক্তিযুদ্ধকালীন বাংলাদেশের প্রবাসী সরকারের উপদেষ্টা। এ এফ এম ফখরুল ইসলাম মুন্সী →রাজনীতিবিদ, শেখ হাসিনার উপদেষ্টা মন্ডলীর সদস্য, সাবেক সংসদ সদস্য, সাবেক প্রতিমন্ত্রী এ বি এম গোলাম মোস্তফা →সাবেক সংসদ সদস্য, সাবেক উপমন্ত্রী, ডেপুটি স্পিকার রাজী মোহাম্মদ ফখরুল → সাবেক সংসদ সদস্য মঞ্জুরুল আহসান মুন্সী →রাজনীতিবিদ, সাবেক সংসদ সদস্য। অধ্যাপক আ ফ ম ইউসুফ হায়দার →পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য। দুয়ারিয়া আদি জামে মসজিদ বনকোট মুন্সী বাড়ি (মিশনদের বাড়ি) সমতটের রাজধানী বরকামতা ওয়াহেদ পুরের দীঘি (ওয়াহেদ পুর) গোমতী ব্রিজ (গোমতি বাঁধের উপর) চাষাড়পার প্রজেক্ট বাইতুল আজগর সাত গম্বুজ জামে মসজিদ উটখাড়া মাজার নূর মানিকচর জামে মসজিদ বাঙ্গুঁরী বটগাছ জয়পুর মডেল হাই স্কুল (জয়পুর) মৌজা: ১৪২টি ইউনিয়ন ভূমি অফিস: ১৫টি পৌর ভূমি অফিস: ০১টি মোট খাস জমি: ১৬৯০.৬১ একর কৃষি: ১৬৭.৩৯ একর অকৃষি: ১৫২৩.২২ একর হাট-বাজারের সংখ্যা: ৩৪টি পাকা রাস্তা: ১৪৭.০০ কিঃমিঃ। অর্ধ পাকা রাস্তা: ৮.০০ কিঃমিঃ। কাঁচা রাস্তা: ৩৩৪ কিঃমিঃ। ব্রীজ/কালভার্টের সংখ্যা: ৪৬৬টি। নদীর সংখ্যা: ০২টি বাংলাদেশ জাতীয় তথ্য বাতায়ন (জুন ২০১৪)। "এক নজরে দেবিদ্বার"। গণপ্রজাতন্ত্রী বাংলাদেশ সরকার। সংগ্রহের তারিখ ২০ জুন ২০১৫। [স্থায়ীভাবে অকার্যকর সংযোগ] বাংলাপিডিয়ায় দেবিদ্বার উপজেলা উইকিভ্রমণে দেবিদ্বার উপজেলা সম্পর্কিত ভ্রমণ নির্দেশিকা রয়েছে।